আমাদের চলচ্চিত্রের এই কিংবদন্তীর জন্ম ১৯৭১ সালের ১৯ সেপ্টেম্বর সিলেট জেলার জকিগঞ্জ উপজেলায়। তাঁর পিতার নাম কমর উদ্দিন চৌধুরী ও মাতা নীলা চৌধুরী। সালমানের দাদার বাড়ি সিলেট শহরের শেখঘাটে আর নানার বাড়ি দারিয়া পাড়ায় । যে বাড়ির নাম এখন ‘সালমান শাহ হাউস’ । তাঁর নানার মূলবাড়ি ছিল মৌলভিবাজারে। তাদের পরিবারটি ছিল সংস্কৃতিমনা। তাঁর নানা পূর্ব পাকিস্তানের প্রথম চলচ্চিত্র ‘মুখ ও মুখোশ’-এ অভিনয় করেছিলেন। তাই অভিনয় জগতে আসার জন্য ছোটবেলা থেকেই পরিবারের সবার উৎসাহ, সহায়তা তিনি পেয়েছিলেন। পরিবারের বড় ছেলে হওয়ায় সবার আদরেরও ছিলেন তিনি।